Aksel Agerby
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk på 1800-tallet,Internasjonale klassiske komponister og verker på 1800-tallet
Aksel Agerby var en dansk komponist, organist og musikkadministratør. Agerby var blind, men til tross for sitt handikap står han som en viktig og sentral person i 1920- og 1930-årenes musikkliv i Danmark. Hans betydning skyldes en usedvanlig stor administrativ og organisatorisk begavelse. Agerby nøt usedvanlig stor respekt, en respekt som sprang ut av hans idealisme og kompromissløse holdninger.
Estetikk Som komponist markerte Agerby seg mest med mindre sanger og korkomposisjoner. Mest kjent er melodien til Jeppe Aakjærs «Jeg er havren» fra samlingen «Rugens Sange» av Jeppe Aakjær, en sang som er blitt del av kjernerepertoaret blant danske sanger. Som melodi består «Jeg er havren» av en enkel, men svært melodiøs sangbar tonerekke. Harmonikken er enkel, men uttrykksfull og tilpasset det tekstlige innholdet. Agerby komponerte i tillegg noen få instrumentale kammermusikk-komposisjoner. Biografi Agerby var utdannet som pianist og organist fra Det kongelige blindeinstituttet og Københavns organistskole. Han studerte også klaver med pianisten Dagmar Bendix (1868–1954). Fra 1921 var han organist ved Københavns Begravelsesvæsen og fra 1930 til sin død var han organist også i Brønshøj kirke. Agerbys store betydning skyldes ikke minst fordi han viste seg som en meget energisk og karismatisk formann i Det Unge Tonekunstnerselskab (DUT). Han var formann i DUT fra 1929 til sin død. Karakteristisk for hans formannskap var at han hadde sterke meninger og at han hadde egenskapen å få ting utrettet. Hans innflytelse var avgjørende for å sikre yngre danske komponisters innflytelse på dansk statlig kulturpolitikk. Agerby stod også bak sammenslåingen av Unge Tonekunstneres Selskab og foreningen Ny Musik, som var en konkurrerende forening. Sammenslåingen ga som resultat DUT i 1931. Agerbys arbeid resulterte også i et samarbeid med Dansk Koncertforening og dens orkestervirksomhet hvilket ytterligere medførte dannelsen av Unge Tonekunstneres Orkester (UTO). Agerbys arbeid i UTO førte til viktige konsertvirksomheter i tillegg til at UTO ble et viktig utdannelsessted for unge utøvende musikere. Agerbys arbeid fikk også etablert Unge Tonekunstneres Fond som sørget for økonomisk støtte for unge musikere. Utvalgte verker  Jeg er Havren (1916) (Jeppe Aakjær) Ung Vise (Alle mine Længsler...) (1917) (Jeppe Aakjær) Lillekonval (1918) (Helge Rode) Ingalill (1918) (Gustaf Fröding) Ægtestand (1919) (Harald Alfred Bergstedt) Majsol (1921) (Jeppe Aakjær) Aftenvandring (1921) (Anders W. Holm) Jyske Viser (10 sange) (1925) Majnat (1927) (Jeppe Aakjær) Sommermorgen (1927) (Svend Erichsen) Foraarstegn (1927) (Jeppe Aakjær) Om Vejen bliver tung og trang (1928) (Carl Bahnson) Vor Tid (1928) (Johann Skjoldborg) Helene (1928) (Johann Skjoldborg) Første Gang (1932) (Marie Hamsun) Bedstes Spindevise (1932) (Martin Andersen Nexø)  Steen Blicher (1932) (Jeppe Aakjær) Humlebien (1932) (Jeppe Aakjær) Majvise (1932) (Mogens Dam) Den Gamle Jul (1932) (Kai Hoffmann) En Dag (1934) (Hans Storm) Flammende Ungdom (1935) (Oskar Hansen) Hørvise (1940) (Johannes V. Jensen) Vor tid (blandet kor) Glæde over foråret (mannskor) Danmark, kære mor (mannskor) Kløver (mannskor) Intermezzo (obo og orkester)  Elegi (obo og orkester) Intermezzo pastorale (fiolin og klaver) Humoreske (fiolin og klaver) Aftenvandring (orkester) Berceuse (fiolin og klaver) Les mer i Store norske leksikon musikk i Danmark kor